ডিভা টিভি (ভিডিও কালেক্টিভ)

ডিভা টিভি ছিল স্বক্রিয় সমকামী পুরুষ এবং মহিলা কর্মীদের দ্বারা নির্মিত একটি ভিডিও প্রযোজনা সংস্থা ও জোট সংগঠন। ১৯৮৯ সালে নিউ ইয়র্ক শহরে এই জোটবদ্ধ সংগঠনের প্রতিষ্ঠা হয়। এই সংস্থার পুরো নাম ছিল ড্যামন্ড ইন্টারফারিং ভিডিও অ্যাক্টিভিস্ট টেলিভিশন যার সংক্ষিপ্ত রূপ ছিল ডিভা টিভি । Cotter, Holland. "‘ACT UP NEW YORK’" The New York Times. October 15, 2010. এই দলের মুখ্য প্রতিষ্ঠাতা হিসাবে যাদের নাম উল্লেখ করা হয় তারা হলেন: রবার্ট বেক, গ্রেগ বোর্ডোভিটজ, জিন কার্লোমুস্টো, রব কুরিলা, রে নাভারো, কোস্টা পাপ্পাস, জর্জ প্লাগিয়ানোস, ক্যাথরিন সালফিল্ড এবং এলেন স্পিরো। Juhasz, Alex. "DIVA TV and ACT UP (United States)." Encyclopedia of Social Movement Media, edited by John D. H. Downing, SAGE Reference, 2011, pp. 165-166. Gale Virtual Reference Library. Accessed 30 Nov. 2017.

 ইতিহাস 
ডিভা টিভি ছিল অ্যাক্ট আপ (এইডস কোয়ালিশন টু আনলিস্ পাওয়ার)-এর একটি ঘনিষ্ঠ সহযোগী দল, যারা এইডস সংকটের সময় নিউ ইয়র্ক শহরের রাস্তায় সংগঠনের বিক্ষোভ, আইন অমান্য, এবং জনসাধারণের প্রতিক্রিয়া নথিভুক্ত করে রাখত। ডিভা টিভির সদস্যরা নিজেদেরকে দলীয় কর্মী হিসেবে পরিচয় দিতেন। ডিভা টিভির কার্যক্রম ছিল রাজনৈতিকভাবে সচেতন ও প্রগতিশীল, যা একটি বিকল্প গণমাধ্যম হিসেবে কাজ করত এবং এইডস সম্পর্কিত সামাজিক অবহেলা ও বৈষম্যের বিরুদ্ধে প্রতিরোধ গড়ে তুলত।

 প্রযোজনা 
১৯৮৯ সালে, ডিভা টিভি তিনটি উল্লেখযোগ্য ভিডিও প্রযোজনা তৈরি করে। প্রথমটি ছিল: টার্গেট সিটি হল, যার বিষয়বস্তু ছিল, নিউ ইয়র্ক শহরের মেয়র এড কচের এইডস সংকট নিয়ে অপ্রতুল প্রতিক্রিয়ার বিরুদ্ধে অ্যাক্ট আপের বিক্ষোভ যা ১৯৮৯ সালের ২৮ মার্চ তারিখে সংঘটিত হয়। দ্বিতীয়টি ছিল প্রাইড, যা নিউ ইয়র্ক শহরের সমকামী ও লেসবিয়ান আন্দোলনের ২০তম বার্ষিকী উপলক্ষে নির্মিত হয়। তৃতীয়টি ছিল, লাইক এ প্রেয়ার  যার মূল বিষয়বস্তু ছিল, কার্ডিনাল জন ও’কনরের এইডস-সংক্রান্ত অবস্থানের বিরুদ্ধে ১৯৮৯ সালের  ১০ ডিসেম্বর তারিখে সেন্ট প্যাট্রিক’স ক্যাথেড্রালে সংঘটিত অ্যাক্ট আপ ও হোয়াম (মহিলা স্বাস্থ্য অ্যাকশন মোবিলাইজেশন) -এর সম্মিলিত বিক্ষোভ।  ডিভা টিভির অ্যাক্ট আপ সম্পর্কিত চলচ্চিত্রগুলোর নির্বাচিত অংশ তাদের ওয়েবসাইটে উপলব্ধ রয়েছে।  তাদের ভিডিওগুলি ব্রুকলিনের লেসবিয়ান হারস্টরি আর্কাইভসে এবং নিউ ইয়র্কের গন গ্রন্থাগারের ম্যানুস্ক্রিপ্ট ও আর্কাইভ বিভাগে সংরক্ষিত রয়েছে। 

 তথ্যসূত্র 

বিষয়শ্রেণী:নিউইয়র্ক সিটি ভিত্তিক কোম্পানি
বিষয়শ্রেণী:মার্কিন যুক্তরাষ্ট্রের গণমাধ্যম কোম্পানি